
Parlamentul  României

Camera  Deputaţilor
Comisia pentru Sănătate şi Familie
                Nr. 28/ 41 /  15 februarie  2007
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra Legii pentru modificarea şi completarea Legii Societăţii Naţionale de Cruce Roşie din România nr.139/1995 (PLx 124/2006), în vederea reexaminării la cererea Preşedintelui României, adoptată de Senat în şedinţa din 19 decembrie 2006 şi trimisă Comisiei pentru sănătate şi familie, spre reexaminare, în fond, în procedură obişnuită, cu adresa nr.PLx  124  din 5 februarie 2007, Camera Deputaţilor fiind  Cameră decizională.


În raport de obiectul şi conţinutul său, legea face parte din categoria legilor ordinare, în conformitate cu prevederile articolului 73 din Constituţia României, republicată.

PREŞEDINTE,

DEP.ACAD.PROF.DR.MIRCEA IFRIM

Parlamentul  României

Camera  Deputaţilor
Comisia pentru Sănătate şi Familie
                    Nr. 28/41/15  februarie 2007 

R A P O R T

asupra Legii pentru modificarea şi completarea Legii Societăţii Naţionale de Cruce Roşie din România nr.139/1995 (PLx 124/2006)
1. Cu adresa nr.PLx  124  din 5 februarie 2007, Comisia pentru sănătate şi familie a fost sesizată cu reexaminarea, la solicitarea preşedintelui României , a Legii pentru modificarea şi completarea Legii Societăţii Naţionale de Cruce Roşie din România nr.139/1995 (PLx 124/2006) , adoptată de Senat în şedinţa din 19 decembrie  2006,  Camera Deputaţilor fiind Cameră decizională.
Legea a fost dezbătută şi adoptată în procedură obişnuită.
Legea are ca obiect de reglementare majorarea de la 0,3 % la 1 % a timbrului Crucii Roşii perceput de instituţiile de cultură, divertisment şi organizaţiile sportive pentru fiecare bilet vândut pentru evenimente culturale. Fondurile colectate sunt virate în contul Societăţii Naţionale de Cruce Roşie. În cererea de reexaminare se solicită ca fondurile necesare realizării atribuţiilor Societăţii Naţionale de Cruce Roşie să se asigure de la bugetul de stat prin bugetul Ministerului Sănătăţii Publice şi nu prin bugetul Ministerului Finanţelor Publice care nu deţine atribuţii în domeniul de activitate al acestei societăţi.
Faţă de cele prezentate mai sus, comisia  propune Plenului Camerei Deputaţilor spre dezbatere şi aprobare legea care face obiectul raportului.

2. Legea  face parte din categoria legilor ordinare , potrivit prevederilor articolului 73  din Constituţia României, republicată.
3. La lucrările comisiei din ziua de 13.02.2006 au fost prezenţi 15 deputaţi, neînregistrându-se absenţe  .

Raportul comisiei a fost adoptat în unanimitate.

4. Legea, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.
În urma dezbaterilor, Comisia pentru sănătate şi familie propune Plenului  Camerei Deputaţilor adoptarea Legii pentru modificarea şi completarea Legii Societăţii Naţionale de Cruce Roşie din România nr.139/1995 (PLx 124/2006), în forma înaintată de Senat.
PREŞEDINTE,

DEP.ACAD.PROF.DR.MIRCEA IFRIM

